    “Ohun gbogbo ti ń bẹ ní òde ayé ni ó ni ìdí wọn: gbongbo ni ìdí igi; orísun ni ìdí omí; ẹyin ni ìdì àkùkọ- bí o ti ṣe déédéé rí mi lákòókò yìí kò sàìní ìdí pàtàkì kan. Èmi ni ọkùnrin náà tí orúkọ rẹ̀ ń jẹ́ Ìrìnkèrindò tí ń gbá ilé Alárìnkiri. Ọjọ́ pẹ́ tí mo ti ń wá ọ kiri, k[po sí ibi ti mo saláì wá ọ dé ni òde ayé yìí, nítorí kí bàbá mi to ṣe aláìsí ó ti wí fún mi pé kí n wá ọ̀nàkọnà láti rí ọ ki ń tó kúrò lórí ilẹ̀ ayé, ki ń sọ nǹkan tí ojú mì ti rí sẹ́yìn fún ọ, nítorí kí ìwọ bà kéde rẹ̀ fùn àwọn olùgbé inú aye, eléyìí nì lè mú àǹfàní bá àwọn ọmọ ènìyàn kí wọn fi ọgbọ́n kun ọgbọ́n inú wọn. Òní yìí ni ẹnìkan tó tọ́ka ilé rẹ hàn mí tí mo fi wá ṣe báyìí rí ọ. Èmi pibà sì ti wọlé kí o tó rí mi ṣùgbọ́n n kò fẹ́ wọlé láàrin òru, bẹ́ẹ̀ ni ààrin òru ni mo dé ilé rẹ. Nítorí náà inú mi dùn púpọ̀ láti mọ̀ ọ́ lónìí. Kí Olódùmarè dá ẹ̀mí sí, rírí tí mo rí ọ yìí ti fi hàn mi pé ọ̀rẹ́ pàtàkì na a máa jẹ́ fún ara wa. Nítorí kí á tilẹ̀ wí pé a ti mọ ara wa tẹ́lẹ̀ rí ni, o kò lè gbà mí tọwọ́tẹsẹ̀ jù bi o ti gbà mi yìí lọ. Mo dúpẹ́ o.”
    “Ohun gbogbo ti n be ni ode aye ni o ni idi won: gbongbo ni idi igi; orisun ni idi omi; eyin ni idi akuko- bi o ti se deedee ri mi lakooko yii ko saini idi pataki kan. Emi ni okunrin naa ti oruko re n je Irinkerindo ti n gba ile Alarinkiri. Ojo pe ti mo ti n wa o kiri, k[po si ibi ti mo salai wa o de ni ode aye yii, nitori ki baba mi to se alaisi o ti wi fun mi pe ki n wa onakona lati ri o ki n to kuro lori ile aye, ki n so nnkan ti oju mi ti ri seyin fun o, nitori ki iwo ba kede re fun awon olugbe inu aye, eleyii ni le mu anfani ba awon omo eniyan ki won fi ogbon kun ogbon inu won. Oni yii ni enikan to toka ile re han mi ti mo fi wa se bayii ri o. Emi piba si ti wole ki o to ri mi sugbon n ko fe wole laarin oru, bee ni aarin oru ni mo de ile re. Nitori naa inu mi dun pupo lati mo o lonii. Ki Olodumare da emi si, riri ti mo ri o yii ti fi han mi pe ore pataki na a maa je fun ara wa. Nitori ki a tile wi pe a ti mo ara wa tele ri ni, o ko le gba mi towotese ju bi o ti gba mi yii lo. Mo dupe o.”